Boye Ullmann

Viggo Halvdan Ullmann (født 5. mai 1954), kjent som Boye Ullmann, er en norsk fagforeningsmann og politiker. Han  er faglig leder i Nei til EU.neitileu.no Styret - Boye Ullmann   og medlem av Rødts faglige utvalg. Ullmann arbeider i dag som organisasjonsarbeider i Fellesforbundet.

 Biografi 
Ullmann er født og oppvokst på Lillehammer og er utdannet verktøymaker. Han var klubbleder i Fellesforbundet sin klubb ved Norwesco AS i nesten 20 år. Etter en konflikt med ledelsen sluttet han der på begynnelsen av 2000-tallet. Han har hatt en rekke verv i fagbevegelsen, i organisasjonslivet på venstresiden og i Rødt.

 AKP og RV 
Ullmann var fra 1970-årene medlem av Arbeidernes Kommunistparti (AKP). På 1980-tallet var han sekretær i partiets internasjonale utvalg og jobbet blant annet med å bygge opp Afghanistan-komiteene i Norge. Ullmann meldte seg ut av AKP i 2001 i protest mot det han mente var voldsromantiske tendenser i partiet. Han fortsatte som aktivist i Rød Valgallianse (RV).

 Rødt 
Ullmann spilte en viktig rolle i sammenslåingen av AKP og RV til det nye partiet Rødt. På RVs landsmøte i 2005 foreslo han at partiene skulle innlede forhandlinger om å slå seg sammen. I 2007 var sammenslåingsprosessen gjennomført og Rødt ble stiftet.

I 2008 markerte Ullmann seg som en sterk kritiker av stalinistgruppa Tjen folket, og oppfordret medlemmene i gruppa til å melde seg ut av Rødt. Han beskrev tankegodset til Tjen folket som «søppel og skrot». Alle kjente medlemmer av Tjen Folket ble siden ekskludert fra Rødt.

Ullmann satt i Rødts arbeidsutvalg i perioden 2012–2015. Ved stortingsvalget i 2013 var han partiets 3. kandidat i Oslo. I perioden 2015-2017 er han medlem av partiets faglige utvalg.

 Arbeid mot sosial dumping 
I 2013 var Ullmann med på å avsløre sosial dumping i form av livsfarlig arbeid og underbetaling blant rørleggere som arbeidet ved Coops nye storlager på Gardermoen.TV2: Risikerer livet for 50 kroner timer Rørleggerne fikk med Ullmanns hjelp full erstatning fra Coop.Spanjoler som varslet om Coop får nå full erstatning Rørleggerne ble i 2014 tildelt varslerprisen Stockmanns hammer og rettet en spesiell takk til Ullmann.

Ullmann har markert seg som en skarp kritiker av EØS-avtalen og mener denne står i veien for arbeidet mot sosial dumping i norsk arbeidsliv.Fri Fagbevegelse: - Blir ikke kvitt sosial dumping med EØS-avtalenVG: Nei-sjef om å droppe EØS-avtalen: Nesten ingen snakker norsk lenger

 Bibliografi 
Håndbok for tillitsvalgte (Håndslag forlag, 2023)

 Referanser 

Kategori:Rødt-politikere
Kategori:Rødt-politikere i Oslo
Kategori:Fødsler i 1954